దేవిందర్ కుమార్ సెహ్రావత్

దేవిందర్ కుమార్ సెహ్రావత్ ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు 2015 ఢిల్లీ శాసనసభ ఎన్నికలలో బిజ్వాసన్ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.
రాజకీయ జీవితం
దేవిందర్ కుమార్ సెహ్రావత్ భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2013 ఢిల్లీ శాసనసభ ఎన్నికలలో బిజ్వాసన్ శాసనసభ నియోజకవర్గం నుండి ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సత్ ప్రకాష్ రాణా చేతిలో 2,414 ఓట్ల తేడాతో, 2014 లోక్‌సభ ఎన్నికల్లో దక్షిణ ఢిల్లీ నుండి ఆప్ అభ్యర్థిగా పోటీ చేసి బిజెపి అభ్యర్థి రమేష్ బిధూరి చేతిలో ఓడిపోయాడు. ఆయన 2015 ఢిల్లీ శాసనసభ ఎన్నికలలో బిజ్వాసన్ శాసనసభ నియోజకవర్గం నుండి  ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సత్ ప్రకాష్ రాణాపై 19,536 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. 

దేవిందర్ కుమార్ సెహ్రావత్ పంజాబ్‌లో పార్టీ ఎన్నికల టిక్కెట్ల హామీలతో మహిళలను దోపిడీ చేస్తున్నారని ఆరోపణల నేపథ్యంలో విచారణ అనంతరం ఆయనను 2016 సెప్టెంబర్ 5న ఆమ్ ఆద్మీ పార్టీ (ఆప్) పార్టీ ప్రాథమిక సభ్యత్వం నుంచి సస్పెండ్ చేసింది. ఆయన 2019 మే 7న ఢిల్లీ బిజెపి సీనియర్ నాయకుడు విజయ్ గోయెల్, విజేందర్ గుప్తా సమక్షంలో భారతీయ జనతా పార్టీలో చేరాడు.  దేవిందర్ కుమార్ 2019లో జరిగిన లోక్‌సభ ఎన్నికల్లో బహుజన్ సమాజ్ పార్టీకి మద్దతు ఇచ్చినందుకు ఫిరాయింపుల నిరోధక చట్టం కింద ఢిల్లీ అసెంబ్లీ స్పీకర్ రామ్ నివాస్ గోయల్ ఆయనను ఆగస్టు 20న ఢిల్లీ శాసనసభ నుండి అనర్హులుగా ప్రకటించాడు. 

దేవిందర్ కుమార్ మే 2023లో ఏక్‌నాథ్ షిండే నేతృత్వంలోని శివసేనలో చేరిన తర్వాత ఆ పార్టీ రాష్ట్ర అధ్యక్షుడిగా నియమితుడై డిసెంబర్ 2024లో కాంగ్రెస్‌ పార్టీలో చేరి 2025 ఢిల్లీ శాసనసభ ఎన్నికలలో కాంగ్రెస్ అభ్యర్థిగా పోటీ చేసి 9,409	ఓట్లతో మూడో స్థానంలో నిలిచాడు.
 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:2015 ఢిల్లీ శాసనసభ్యులు
వర్గం:భారత జాతీయ కాంగ్రెస్ నాయకులు